07/Sv. 25 Službeni list Europske unije 67 32010R0072 27.1.2010. SLUŽBENI LIST EUROPSKE UNIJE L 23/1 UREDBA KOMISIJE (EU) br. 72/2010 od 26. siječnja 2010. o utvrđivanju postupaka za provođenje inspekcija Komisije u području zaštite zračnog prometa (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 300/2008 Europskog parla- menta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 ('), a posebno njezin članak 15., budući da: (1) — Kako bi pratila primjenu Uredbe (EZ) br. 300/2008 u državama  članicama, Komisija bi trebala  provoditi inspekcije. Organizacija inspekcija pod nadzorom Komi- sije potrebna je za provjeru učinkovitosti nacionalnih programa kontrole kvalitete. (2)  Tijekom pripreme i provođenja inspekcija Komisije, Komisija i države članice trebale bi surađivati. (3) — Komisija bi trebala imati mogućnost da u svoje inspek- cijske timove uključuje stručno osposobljene nacionalne revizore koje im na raspolaganje stavljaju države članice. (4) — Inspekcije Komisije i izvješća o njima trebali bi biti u skladu s utvrđenim postupkom, uključujući standardnu metodologiju. (5) — Države članice trebale bi osigurati brzo otklanjanje nedo- stataka utvrđenih tijekom inspekcija Komisije. (!) SL L 97, 9.4.2008., str. 72. (6) — Komisija bi trebala imati  mogućnost  provođenja naknadnih inspekcija, kako bi provjerila jesu li nedostaci otklonjeni. (7) — Trebao bi postojati postupak za rješavanje nedostataka koji se smatraju toliko ozbiljnima da imaju značajan utjecaj na cjelovitu razinu sigurnost zračnog prometa u Zajednici. (8) — Mjere predviđene ovom Uredbom u skladu su s mišlje- njem Odbora, uspostavljenog člankom 19. stavkom 2. Uredbe (EZ) br. 300/2008, DONIJELA JE OVU UREDBU: POGLAVLJE I. PREDMET I DEFINICIJE Članak 1. Predmet Ovom se Uredbom utvrđuju postupci za provođenje inspekcija Komisije za praćenje primjene Uredbe (EZ) br. 300/2008 u državama članicama. Inspekcije Komisije obuhvaćaju nadležna tijela država članica i odabrane zračne luke te operatore i subjekte koji primjenjuju standarde zaštite zračnog prometa. Inspekcije se provode na transparentan, učinkovit, usklađen i dosljedan način. Članak 2. Definicije Za potrebe ove Uredbe primjenjuju se sljedeće definicije: 1. ,nadležno tijelo" znači nacionalno tijelo koje imenuje država članica u skladu s člankom 9. Uredbe (EZ) br. 300/2008;